Nimeni on Nala Yusuf. Olen 22-vuotias somali.
Kotona minua opetettiin olemaan hyvä muslimi.
En kuitenkaan ymmärtänyt uskontomme tarkoitusta.
Kävimme jatkuvasti moskeijassa, mutta muutosta parempaan ei tullut.
Maassamme oli ollut niin monta sotaa. Elämämme oli niin vaikeaa.
Mihin päädymme kuoltuamme, -
kaikkien rukousten ja rituaalien jälkeen?
Minusta tuli fatalisti. Päätin elää elämäni kuten halusin -
ja varmistaa pääsyn paratiisiin tekemällä pyhiinvaelluksen.
Jumalalla oli toinen suunnitelma.
En halunnut muuta kuin opiskella, -
mutta tyttönä en saanut mennä kouluun.
Siskojeni käyttäessä taskurahansa herkkuihin, -
säästin joka sentin maksaakseni salaiset lukutaitotunnit.
Salaisuuteni ei säilynyt kauaa. Kun vanhin veljeni sai tietää, -
hän hakkasi minut, koska olin tottelematon.
Kieltäydyin luovuttamasta. Löysin työpaikan, työskentelin kovasti -
ja säästin rahaa opiskeluun.
Asiat olivat kuitenkin muuttumassa lopullisesti.
Eräänä päivänä törmäsin YouTubessa somalialaisten Jeesus-kanavaan.
Aloin keskustella heidän kanssaan.
Ensin pidin heitä höynäytettyinä, mutta meistä tulikin ystäviä.
He kertoivat minulle Jeesuksesta ja kehottivat lukemaan Raamattua.
Aloitin Raamatun alusta ja jatkoin lukemista. Sain monia vastauksia.
Ensimmäistä kertaa elämässäni, tunsin rauhan sydämessäni.
Pidin ystävyytemme salassa.
Pelkäsin, mitä tapahtuisi, jos ystävyytemme paljastuisi.
Lopulta tapasin muita salaa uskovia ja sain kasteen.
Perheeni ei epäillyt mitään. Tai niin luulin.
Eräänä iltana isäni soitti ja sanoi äitini olevan kuolemaisillaan.
Kiirehdin kotiin. Se oli valetta.
Joku oli kertonut, etten enää seurannut islamia.
Veljeni hakkasi minut. He veivät puhelimeni ja henkilöpaperini -
ja lukitsivat minut huoneeseen.
Minut vietiin sinne, missä luopiot ja psykopaatit yritettiin parantaa.
Olin vanki. Minua hakattiin ja yritettiin korjata eri rituaalein.
He laittoivat lampun päätäni vasten ja toistivat Koraanin pätkiä, -
uudestaan ja uudestaan.
Neljänä yönä muutama imaami rullasi paperista äänitorvet, -
joilla he huusivat Koraanin pätkiä korviini.
He kokeilivat myös rohdoksiaan.
Kuuden päivän jälkeen helpotti.
Sain islamin opetusta vain päivisin ja vietin yöt kotona.
Minua pidettiin tarkasti silmällä.
Perheeni painosti minua jatkuvasti antamaan puhelimeni heille, -
saadakseen selville ystäväni.
Kieltäydyin. Tiesin, että siitä koituisi vahinkoa ystävilleni.
Nähtyään kuinka kärsin, siskoni neuvoi minua esittämään muslimia, -
mutta rukoilemaan sydämessäni Jeesusta.
Tein näin.
Nousin aikaisin rukoilemaan, mutta puhuin Jeesukselle.
Perheeni uskoi "paranemiseeni".
He päättivät helpottaa oloani.
Mutta olin yhä onneton. Jälleen siskoni osoitti myötätuntoaan.
Hän antoi puhelimeni. Sain yhteyden ystäviini ja kerroin heille, -
mitä oli tapahtunut. He löysivät minulle turvallisen pakopaikan.
Mutta ennen kuin ehdin paeta, -
perheeni antoi minut kolmanneksi vaimoksi sheikille.
Minulla ei ollut vaihtoehtoja.
Juuri ennen häitä siskoni vei minut moskeijaan uskonnon ohjaukseen.
Silloin pakenin.
Ensin piileskelin ystävieni luona.
Viikon kuluttua pakenin maasta kristittyjen ystävieni avulla.
Tulin tänne mukanani vain vaatteet.
Olin uupunut. Minä vain Itkin. Päätäni särki koko ajan.
Kaikki johtui stressistä. Uskoni oli koetuksella.
Kysyin Jumalalta: "Miksi vihaat minua? Oletko unohtanut minut?"
Silloin Jumala muistutti, että Hän auttoi minua pakenemaan.
Jeesus olikin muuttanut minut. Ymmärsin, etten valinnut Häntä, -
Hän oli valinnut minut. En etsinyt Häntä, mutta Hän löysi minut.
Ennen en ollut onnellinen, mutta nyt olin riemuissani.
He sanoivat minua heikoksi ja sehän on totta.
Tiedän, etten tiennyt mitään ennen kuin opin tuntemaan Jeesuksen.
Nala menetti kaiken, kotinsa, perheensä ja yhteisönsä.
Mutta se kaikki toi hänet lähemmäs Jumalaa ja Jumalan perhettä.
Löytäessään Kristuksen Nala löysi uuden, maailmanlaajuisen perheen.
Hänestä tuli osa Kristuksen ruumista, jota aika, rajat, rotu -
tai sukupuoli eivät voi erottaa.
Löydettyään Kristuksen Nala on uudella matkalla, -
kohti opetuslapseutta ja hedelmällistä elämää Kristuksessa.
Matkalla Kristuksen perheeseen, jossa ei ole juutalaista -
tai kreikkalaista, orjaa tai vapaata, miestä tai naista.
Olemme kaikki yhtä Jeesuksessa.